Imtella' Awwissu 30, 2021 Id-Direttorat għas-Saħħa Ambjentali fi ħdan is-Sovrintendenza tas-Saħħa Pubblika ħareġ għadd ta' twissijiet dwar bosta prodotti kkontaminati. Fi stqarrija, l-awtoritajiet tas-saħħa qalu li wara informazzjoni li rċieva mingħand l-Awtorità kompetenti fl-Ingilterra u anke mis-Sistema ta' Twissija Rapida fuq l-ikel u l-Għalf, il-pubbliku m'għandux jikkonsma l-prodott Crispy Strips tad-ditta Mr. Porky għalx instab li jista' jkun kontaminat bil-mikrobu Salmonella. Fi stqarrija separata, id-direttorat wissa biex ma jiġux ikkonsmati wkoll ix-xarbiet Bio Coconut Drink tad-ditta Alpro u x-xarbiet b'bażi ta' ġellewż u tal-ġewż tad-ditta OraSi tal-litru. Dan wara li nstab fihom ingredjent li huwa kkontaminat mill-Ethylene oxide, pestiċida li l-użu tiegħu mhux awtorizzat fl-Unjoni Ewropea.